google/wiki40b huggingface dataset:
Dural

Dural (z angl. durable aluminium) je zliatina hliníka s meďou a horčíkom (Al-Cu4-Mg). Obsah medi v zliatine je približne 4 %, obsah horčíka je menší ako 1 %. Pri zvýšenom podiele horčíka sa zliatina nazýva aj superdural (Al-Cu4-Mg1).

Vlastnosti

Dural patrí medzi tvárnené vytvrdzované zliatiny hliníka. Dá sa dobre tvárniť za tepla pri 380 až 450 °C aj za studena. Vytvrdzujú sa obvykle za studena na medzu pevnosti 400 až 450 MPa (superdural). Duraly nemajú dostatočnú odolnosť proti korózii, preto sa často plátujú hliníkom alebo zliatinou hliníka s mangánom. 
Dural je pevný v ťahu s medzou pevnosti medzi 250 MPa až 500 MPa a je húževnatý. Niektoré typy duralu sa vlastnosťami okrem tvrdosti vyrovnajú oceli.
Dural na rozdiel od čistého hliníka je možné deliť laserom.
Aristides z Atén

Marcianus Aristides (Aristeides) z Atén alebo Aristidis Aténsky (Αριστείδης ο Αθηναίος) bol antický kresťanský autor. Žil v prvej polovici 2. storočia a sám seba označoval za filozofa. Je známy ako autor diela Apológia. V katolíckej i ortodoxnej cirkvi je uctievaný ako svätec. Jeho sviatok sa v katolíckej cirkvi slávi 31. augusta, v ortodoxnej cirkvi 13. septembra.

Život

Detaily z Aristidovho života nie sú známe. Každopádne sa však považuje za jedného z prvých kresťanských apologétov, jeho spis, nazvaný jednoducho Apológia, je najstaršou zachovanou kresťanskou apológiou. Rovnako ako jeho súčasník Quadratus z Atén aj on sa v tomto svojom diele obracia priamo na vtedajšieho rímskeho cisára.
Spis Apológia je napísaný jednoduchým, no elegantným štýlom. Vysvetľuje v ňom kresťanský pohľad na svet a pokúša sa presvedčiť cisára, že sú to práve kresťania, ktorí uctievajú toho pravého Boha.
Apológia bola dlho považovaná za stratenú. Všetko, čo bolo o Aristidovi a jeho diele známe, sa opieralo len o niekoľko zmienok v dielach Euzébia Cézarejského a Hieronyma. Až v roku 1878 sa v Benátkach našiel a bol publikovaný rozsiahly arménsky fragment Apológie. Britský biblista James Rendel Harris nakoniec v roku 1889 objavil v Kláštore sv. Kataríny na vrchu Sinaj kompletný sýrsky preklad tohto spisu. Armitage Robinson neskôr preukázal, že grécky text byzantského románu Barlaam a Jozafát (Βίος Βαρλαάμ καί Ιωάσαφ) obsahuje veľkú časť Aristidovej Apológie zakomponovanú do repliky jednej z postáv.

Ukážka z textu Apológie

„Ja však tvrdím, že Boh nebol splodený ani (inak) utvorený, nikto ho nedokáže neobsiahnuť, no on obsiahne všetko. Tvrdím, že je sám v sebe jestvujúcou formou, nemá počiatok ani koniec, nemôže zaniknúť, je nesmrteľný, dokonalý a nepochopiteľný. Keď som povedal, že je dokonalý, znamená to, že nemá nijaké nedostatky ani chyby a ani nič nepotrebuje, no všetko potrebuje jeho. Povedal som, že nemá počiatok. Čo totiž má počiatok, má aj koniec. A čo má koniec, mení sa a zaniká. Nemá nijaké meno, pretože všetko, čo má meno, patrí ku stvorenstvu. Nemá nijaký tvar a nie je ani zložený z nijakých údov, pretože kto také niečo má, patrí k útvarom. Nie je muž ani žena. Nebesá ho neobsiahnu, no on ich obsiahne a obsiahne aj všetko viditeľné i neviditeľné.“ 
(Aristides z Atén: Apológia, 1. kapitola, úryvok)
Bourdettes

Poloha

Obec má rozlohu 2,24 km². Najvyšší bod je položený 388 m n. m. a najnižší bod 233 m n. m.

Obyvateľstvo

Počet obyvateľov obce je 378 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dracy-lès-Couches

Poloha

Obec má rozlohu 8,27 km². Najvyšší bod je položený 448 m n. m. a najnižší bod 285 m n. m.

Obyvateľstvo

Počet obyvateľov obce je 165 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cheffes

Poloha

Obec má rozlohu 17,35 km². Najvyšší bod je položený 53 m n. m. a najnižší bod 14 m n. m.

Obyvateľstvo

Počet obyvateľov obce je 922 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lesges

Poloha

Obec má rozlohu 6,65 km². Najvyšší bod je položený 153 m n. m. a najnižší bod 75 m n. m.

Obyvateľstvo

Počet obyvateľov obce je 83 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cannibal Corpse

Začiatky

Prvé vystúpenie skupiny bolo v apríli roku 1989, v Buffalo´s River Rock Café klube, krátko po nahraní prvej demonahrávky Cannibal Corpse. Po necelom roku kapela podpísala kontrakt s vydavateľstvom Metal Blade Records a nahrala ich debutový album Eaten Back to Life. 
Skupina utrpela počas pár rokov aj zmeny v zostave. V roku 1993 bol zo skupiny vylúčený jeden zo zakladateľov Bob Rusay. O dva roky neskôr bol z kapely vylúčený aj vokalista Chris Barnes a bol nahradený Georgeom Fisherom. Barnes si založil vlastnú skupinu Six Feet Under a neskôr aj skupinu Torture Killer.
Rok 1997 priniesol ďalšie zmeny. Odišiel Rob Barrett a bol nahradený Pat O’Brienom. Jack Owen opustil kapelu v roku 2004, kvôli svojmu druhému projektu Adrift. V roku 2005 sa pridal k Deicide.

USA

V roku 1995, senátor Bob Dole obvinil Cannibal Corpse spolu s Geto Boys a 2 Life Crew z ničenia americkej kultúrnej scény. V roku 1994 si skupina zväčšila popularitu účinkovaním vo filme Ace Ventura: Zvierací detektív.

Austrália

23. októbra, 1996 boli v Austrálii stiahnuté z predaja všetky albumy skupiny, kvôli urážlivým témam piesní a aj obalov albumov.

Nemecko

Všetky albumy kapely do albumu Tomb of the Mutilated boli zakázané tiež kvôli obalom a brutálnym textom. Tiež im bolo zakázané počas koncertovania v Nemecku hrať niektoré piesne s poburujúcimi textami.
Bémécourt

Poloha

Obec má rozlohu 17,11 km². Najvyšší bod je položený 196 m n. m. a najnižší bod 163 m n. m.

Obyvateľstvo

Počet obyvateľov obce je 458 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ondres

Poloha

Obec má rozlohu 15,13 km². Najvyšší bod je položený 53 m n. m. a najnižší bod 3 m n. m.

Obyvateľstvo

Počet obyvateľov obce je 4 479 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
A22 Churchill

Vznik a vývoj

Na začiatku vojny britskí tankoví velitelia očakávali potrebu ťažkých tankov, ktoré zapadali do doktríny zákopovej vojny. Postavený prototyp A20, ktorý mal byť následníkom typu Matilda II však, kvôli vysokej hmotnosti nebol považovaný za vhodný. Vývojom nového prototypu A22 bola poverená firma Vauxhall Motors. Po predstavení prototypu si armáda vyžiadala okamžitú výrobu, čo znamenalo že prvých 1000 ks, sa muselo podrobiť mnohým dodatočným úpravám ešte predtým, než ich prebrali frontové jednotky. Tanky Churchill trpeli radom technických nedostatkov. Najzávažnejším bol nedostatčný výkon motora, ktorý spôsoboval jeho rýchle opotrebenie a poruchovosť. Nedostatkom, najmä pri opravách bolo to, že motor nebol dostatočne prístupný. Po prvom nasadení sa ukázalo, že tanky nemajú dostatočnú palebnú silu. Prvé verzie mali zabudovaný 2 librový 40 mm protitankový kanón vo veži a 3 palcovú 76,2 mm húfnicu v trupe. Typ v dôsledku nedostatkov prekonal značný vývoj. Ďalšie verzie mali nový 6 librový 57 mm a neskôr 75 mm kanón.
V dôsledku neúspechu A22 sa začali vyvíjať nové rady tankov, ktoré vyústili do typu Cromwell.

Churchill AVRE

Viaceré stroje boli prestavané na typ Churchil AVRE (Armoured Vehicle Royal Engineers), ktoré slúžili Kráľovským ženistom na vytvorenie cesty cez pobrežné opevnenie (tzv. Hobartove hračky). Tento typ bol vyvinutý na základe požiadaviek na stroj, ktorý by dokázal zničiť nemecké bunkre a zátarasy na plážach pri plánovanom vylodení v Európe. Navrhol ho generálmajor Percy Hobart, odborník na tankovú vojnu, ktorý bol povolaný zo 79. obrnenej divízie. Churchill AVRE označovaný tiež ako Flying dustbin niesol 290 mm mínomet. Niektoré stroje niesli odmínovecie zariadenie. Plameňometný variant označovaný Churchill Crocodile mal plameňomet s dostrelom 110 m. Palivo do plameňometu niesol v pancierovanom prívese s kapacitou 1000 l, ktorý ťahal za sebou. Churchill AVRE Carpetlayer niesol do cievky stočený balík rohoží, pomocou ktorých bol tank schopný pred sebou rozvinúť v mäkkom pobrežnom piesku provizórnu spevnenú cestu. Mostná verzia tanku Churchill bola schopná vystavať za 30 sekúnd most o hmotnosi 40 t, ktorým sa dala premostiť 9 m široká prekážka.

Nasadenie

Tanky verzie Mk III boli po prvýkrát nasadené počas nájazdu na Dieppe v auguste 1942. Neskôr boli nasadené v Severnej Afrike, kde sa zúčastnili na druhej bitke pri El Alamaine. Stroje verzie Mk VII boli nasadené počas operácie Overlord, kde sa dobre osvedčili ich špeciálne ženíjne verzie. Neskoršie verzie sa využívali prevažne ako tanky pre podporu pechoty, kvôli svojej veľkej hmotnosti a nízkej rýchlosti, ich jedinou prednosťou bolo pomerne silné pancierovanie. Posledné tanky boli zo služby stiahnuté v 50. rokoch.
Na základe zmluvy Lend-Lease bolo 301 strojov verzií Mk III a IV dodaných počas vojny do ZSSR.
Ján Vladimír Ormis

Životopis

Študoval na maďarskom gymnáziu v Banskej Bystrici (1914 – 1918), právo v Záhrebe (1922 – 1924). Po právnickej praxi v Banskej Bystrici a vo Zvolene, pracovník Matice slovenskej v Martine (1930). Prednosta prezídia SAV (1949), odborný pracovník Literárnovedného ústavu SAV (1950), Ústavu Slovenskej literatúry (1953 – 1963). Jeho odborný záujem sa sústreďoval na národné a kultúrne pohyby medzi dolnozemskými Slovákmi. Venoval sa slovenskej bibliografii, redaktor knižného vydania Riznerovej Bibliografie písomníctva slovenského, autor doplnkov, knižne vyšla pod názvom Doplnky a opravy k Riznerovej bibliografii (1972). Vo výskumnej práci sa zameral najmä na slovenskú literatúru 19. storočia. Autor stoviek štúdií a článkov v odborných periodikách, v ktorých sa sústredil na spresňovanie a doplňovanie biograficko – bibliografických a literárnych faktov, osobitnú pozornosť venoval dejinám dolnozemských Slovákov. Zaslúžil sa o vydanie diel viacerých slovenských spisovateľov (S. Chalupka, J. Záborský, P.O. Hviezdoslav, M. Kukučín, J.G. Tajovský a i.), ktoré doplnil doslovmi a poznámkovým aparátom.
Ternant (Côte-d’Or)

Poloha

Obec má rozlohu 16,35 km². Najvyšší bod je položený 636 m n. m. a najnižší bod 335 m n. m.

Obyvateľstvo

Počet obyvateľov obce je 110 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Loc-Eguiner

Poloha

Obec má rozlohu 11,9 km². Najvyšší bod je položený 178 m n. m. a najnižší bod 27 m n. m.

Obyvateľstvo

Počet obyvateľov obce je 354 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Andéol-le-Château

Poloha

Obec má rozlohu 9,95 km². Najvyšší bod je položený 363 m n. m. a najnižší bod 189 m n. m.

Obyvateľstvo

Počet obyvateľov obce je 1 561 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Željeznice Bosne i Hercegovine

Željeznice Bosne i Hercegovine sú zastrešujúcou organizáciou železničnej dopravy v Bosne a Hercegovine.
Železničnú dopravu obstarávajú v krajine dvaja dopravcovia: Željeznice Republike Srpske so sídlom v Doboj a Željeznice Federacije Bosne i Hercegovine so sídlom v Sarajeve. Celková dĺžka železničných sietí oboch dopravcov činí 1 031 km. Hlavnými zákazníkmi ŽBH sú priemyselné podniky, ako napríklad chemický závod v Tuzle, železiarne v Zenici a Tuzle a ďalšie. Medzi významné železničné trate patrí napríklad trať z Bosanského Šamacu do Sarajeva alebo úsek zo Zvornika na východe krajiny do Bihaća.
Zloženie vozového parku sa výrazne nelíši od iných nástupníckych štátov bývalej Juhoslávie. V roku 2007 bolo objednaných 9+5 moderných súprav typu Talgo 21. V roku 2010 boli dodané prvé dve súpravy, zvyšné by mali byť dodané do konca roka 2011. Od cestovného poriadku 2010/2011 mali byť nasadené na spoj Sarajevo - Belehrad, kvôli problémom so schvaľovaním k tomu však nedošlo.
Jean Baptiste Alphonse Dechauffour de Boisduval

Žvotopis

V roku 1828 ukončil štúdium medicíny ako lekár. Počas svojho života popísal veľa nových druhov hmyzu, hlavne z radov motýľov (Lepidoptera) a chrobákov (Coleoptera). Ako jeden z najvýznamnejších lepidopterológov Francúzska tej doby stál pri zrode Francúzskej entomologickej spoločnosti (Société Entomologique de France). Spočiatku, v začiatkoch svojej entomologickej kariéry, sa zaoberal hlavne chrobákmi (Coleoptera) a spolupracoval s viacerými významnými francúzskymi entomológmi, akými boli napr.: Lacordaire a Latreille. Bol kurátor entomologického kabinetu grófa Dejeana a správcom jeho zbierok v Paríži. Popisy nových druhov pochádzali zo zbierok, ktoré nazbierali viacerí významní entomológovia a cestovatelia tej doby, počas svojich vedecko-výskumných expedícií. Patril k najvýznamnejším lepidopterológom sveta a tiež k zakladajúcim členom Société entomologique de France. V rokoch 1838, 1853 a 1858 bol prezidentom tejto entomologickej spoločnosti.
Napísal veľa známych prác s entomologickým obsahom. V civilnom živote pracoval ako lekár v Ticheville, kde aj zomrel. Pôsobil tu takmer po celý svoj život.
Boisduvalom popísaný materiál sa t. č. zväčša nenachádza v Paríži. Chrobáky z čeľade Elateridae sa dnes nachádzajú v British Natural History Museum v Londýne a typový materiál z čeľade Curculionidae je v Naturhistorischen Museum v Bruseli. Motýle odkúpil Charles Oberthür. Lišaje (Sphingidae) sa dnes nachádzajú v Carnegie Museum v Pittsburghu v Pennsylvanii.
Mitra

Mitra (lat. infula) je ceremoniálna či kultická pokrývka hlavy užívaná prevažne biskupmi.

História

Pôvodne to bola ceremoniálna vlnená čelenka, s ktorou boli v starovekom Grécku zobrazované niektoré bohyne (napr. Héra, Démétér) a bohovia (Dionýzos, odtiaľ nazývaný mitroforos); v Ríme ju nosili cudzinky, prostitútky a archigallus (predstavený Gallov, kňazi kultu bohyne Kybely).

Na kresťanskom Západe

V 10. storočí sa začala užívať ako pokrývka hlavy kresťanských biskupov a opátov. Pri uvedení do úradu, ju sprvu biskupovi vkladal na hlavu pápež, arcibiskupovi biskup, opátovi buď pápež alebo predstavený rádovej provincie či kongregácie (pater abbas).

Podoba

Raná kresťanská mitra mala tvar zaoblenej čiapky z vlneného súkna s podšívkou z ľanového plátna a s dvoma našitými vlnenými pruhmi voľne visiacimi na chrbát, v 12. storočí ešte s dvomi oblými výstupkami. Počas vrcholného stredoveku sa tvar menil od rovnostranného trojuholníka k stále vyššiemu trojuholníku rovnoramennému. Po reformácii sa mitra stala insígniou rímskokatolíckeho biskupa, kňazi reformovanej cirkvi ju postupne prestali používať.

Názvoslovie

Infulovať znamená prepožičať právo nosiť mitru; mimo biskupov mali toto právo aj niektorí ďalší významní cirkevní hodnostári, ako opáti, kapitulní prepošti alebo arcidekani. Infularius je označenie posluhujúceho (miništranta) pri kresťanských obradoch, ktorého úlohou je držať mitru v čase, keď ju cirkevný hodnostár práve nemá na hlave. Ak slúži bohoslužbu,  po sňatí mitry má biskup na hlave solideo čiže pileolus. Trojstupňová mitra pôvodne používaná pápežmi (posledným bol Pavol VI.) sa nazýva tiara.

V gréckokatolíckej a pravoslávnej cirkvi

V gréckokatolíckej a pravoslávnej cirkvi má mitra podobu uzatvorenej koruny a nemá žiadne visiace pruhy. Mitru nosia biskupi a niektorí kňazi, ktorí dostali toto právo ako vyznamenanie (tzv. mitroforní kňazi). Symbolizuje vysokú dôstojnosť a duchovnú moc nositeľa, zároveň je aj symbolom Kristovej tŕňovej koruny. Pri niektorých bohoslužbách si biskup namiesto mitry dáva kamilavku so závojom (tzv. klobuk).
Letisko Šurany

Poloha

Nachádza sa v Podunajskej nížine, západne od mesta Šurany.

Charakteristika

Trávnatá vzletová a pristávacia dráha má dĺžku 640 a šírku 30 m. V súčasnosti je letisko bez pravidelných liniek.
Cigánsky kanál

Opis toku

Vzniká výtokom z rúry, ktorá môže mať dĺžku 50 metrov a nahradila koryto kanála, pretože dnes sú tam vystavané rodinné domy, t.j. kanál v rúre podteká rodinné domy. Výtok sa nachádza na juhu obce Jakubov, neďaleko koryta Maliny. Pokračuje na západ a o dĺžke 65 metrov priberá svoj jediný prítok, ľavostranné staré koryto spomínanej rieky a hneď za sútokom je premostený mostom so sprašným povrchom. Jeho koryto je široké 1 meter, pravdepodobne je dno vydláždené, ale je zanesené bahnom, rastú v ňom vodné rastliny a v jeho okolí tŕstie. Tečie ďalej na západ, v trsťovom močiari, preteká pomedzi stromy, predovšetkým vŕby a následne sa stáča na juh. Tu je premostený, pokračuje ešte 50 metrov na juh a vzápätí sa vlieva do Lúčneho kanála.

História a výstavba kanála

Cigánsky kanál bol vybudovaný v priebehu tretej etapy melioračných prác pri obci Jakubov v roku 1962. Finančný náklad jeho stavby činil 355 855 Kčs.
Verderel-lès-Sauqueuse

Poloha

Obec má rozlohu 12,46 km². Najvyšší bod je položený 165 m n. m. a najnižší bod 93 m n. m.

Obyvateľstvo

Počet obyvateľov obce je 750 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Philip Johnson

Biografia

Johnson študoval v rokoch 1940-1943 architektúru na Harvard Graduate School of Design a v rokoch 1923-1934 filozofiu a dejiny na Harvarde v Massachusetts. Neskôr v rokoch 1946-1954 pôsobil v Múzeu moderného umenia v New Yorku ako vedúci oddelenia architektúry. V tridsiatych rokoch sa nadchol pre európsku avandgardnú architektúru. Bol iniciátorom prvých ciest Miese van der Rohe a Le Corbusiera do USA a v roku 1932 pri príležitosti výstavby modernej architektúry. Publikoval spolu s Hitchocockom text The International Style. Jeho architektonická tvorba začala naplno v štyridsiatych rokoch dielami racionalistického charakteru. Neskôr sa Johnson vyznačoval stále zložitejšími tvarosloviami a rafinovanejším použitím klasických kompozičných prvkov, ktoré vkladal do moderných technologických riešení. Týmto sa stal predchodcom postmoderny. V osemdesiatych rokoch vrchol tvorby zaznamenal stavbou budovy AT&T Building v New Yorku. V deväťdesiatych rokoch sa prikláňal k smeru dekonštruktivizmu a znamenalo to aj zavŕšenie jeho experimentov v jeho dlhej profesijnej dráhe.
Militello in Val di Catania

Dejiny

Sídlo vzniklo v byzantskej ére. V roku 1693 ho zničilo zemetrasenie a znovu bolo postavené v štýle sicílskeho baroka.
Žofia Eriksdotter Dánska

Pôvod a mladosť

O živote Žofie nie je veľa známo. Narodila sa ako druhé dieťa (najstaršia dcéra) zo šiestich potomkov dánskeho kráľa Erika Plovpenninga a jeho manželky Juty Saskej († 1250), dcéry saského vojvodu Albrechta I. († 1261) a jeho druhej manželky Anežky Babenberskej (1206 – 1226). Jej otec bol zavraždený v roku 1250, keď Žofia a jej sestry boli ešte deťmi. Pretože jej otec nemal preživšieho syna, na dánsky kráľovský trón nastúpili postupne jeho mladší bratia, Abel a potom Kryštof.
Žofia je v prameňoch popisovaná ako krásna, inteligentná a vtipná žena so šikovným jazykom; bola povestná svojou záľubou a umením hrať šachy.
Novell

Novell je americká firma ktorá sa špecializuje na sieťové počítačové riešenia, softvérové produkty pre internet a vyvinula softvér openSUSE.
Autrechêne

Poloha

Obec má rozlohu 2,96 km². Najvyšší bod je položený 368 m n. m. a najnižší bod 333 m n. m.

Obyvateľstvo

Počet obyvateľov obce je 304 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maucourt (Somme)

Poloha

Obec má rozlohu 3,68 km². Najvyšší bod je položený 94 m n. m. a najnižší bod 86 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Soumagne

Obyvateľstvo

Soumagne má približne 16 019 obyvateľov (2010).
Eurytión (obor)

Eurytión (starogr. Εὐρυτίων – Eurytión, lat. Eurytion) je v gréckej mytológii obor, strážca stád obra Géryóna.
Eurytión bol obor, ktorý strážil stáda obra Géryóna na ostrove Erytheia. Jednou z dvanástich ťažkých úloh, ktoré hrdina Herakles plnil na príkaz kráľa Eurysthea bolo zmocniť sa týchto stád a priviesť ich do Mykén
Stáda Géryóna, obludného obra s troma telami boli ďaleko na západe, kde končí zem úzkou šijou, v staroveku nazývanou „Heraklove stĺpy"(dnešný Gibraltársky prieliv). Herakles sem prišiel vo chvíli, keď boh slnka Hélios zostupoval so svojim slnečným vozom do Ókeana. Héliovi sa zapáčila Heraklova odvaha pri ich stretnutí a preto mu požičal svoj zlatý čln na ktorom sa dostal cez more na ostrov Erytheiu. Na ostrove sa na Herakla vrhol Géryonov dvojhlavý pes Orthos a obor Eurytión, ktorí spolu stádo strážili. Herakles ich oboch zabil, po nich aj Géryona a potom stádo hnal na Peloponéz. Aby toho ešte nebolo dosť, cestou premohol siláka Eryka a obra Káka, ktorí mu chceli ukradnúť niekoľko kráv.
Châtel-Montagne

Polohopis

Châtel-Montagne má rozlohu 36,81 km². Najvyšší bod je položený 972 m n. m. a najnižší bod 331 m n. m.

Obyvateľstvo

Châtel-Montagne má 415 obyvateľov (2009).
Graf vývoja obyvateľstva:
Zdroje: INSEE
Cadolive

Poloha

Obec má rozlohu 4,18 km². Najvyšší bod je položený 660 m n. m. a najnižší bod 294 m n. m.

Obyvateľstvo

Počet obyvateľov obce je 2134 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eugen Bielik

Životopis

V roku 1969-1975 absolvoval štúdium na Lekárskej fakulte UK v Bratislave. Zúčastnil sa na Európskych kongresoch úrazovej chirurgie v Davose, v Amsterdame a v Hannoveri. Pôsobil ako sekundárny lekár na chirurgickom oddelení v Žiari nad Hronom (1975-1981), na oddelení úrazovej chirurgie NsP FDR v Banskej Bystrici (od roku 1981), ako zástupca primára oddelenia (od roku 1984). Od roku 1994 je primárom oddelenia úrazovej chirurgie. Od roku 2001 je prezidentom Slovenskej spoločnosti úrazovej chirurgie (člen od roku 1986 a člen výboru, od roku 1997 prezident kongresu SSÚCH konanom na Táloch v dvojročných intervaloch). V roku 1996 sa stal členom výboru Slovenskej spondylochirurgickej spoločnosti.
Erfurt

Dejiny

Počas druhej svetovej vojny sa mesto vyhlo bombardovaniam, o čom svedčí aj zachovaná hustá pôvodná stredoveká zástavba v centre mesta, v rozlohe asi 3 štvorcových kilometrov.
Western

Western je umelecký žáner, ktorý je prezentovaný v rôznych formátoch, ako je film, televízia, rozhlas, literatúra, či v maľbách a iných vizuálnych umeleckých štýloch. Prezentuje príbehy z prostredia amerického divokého západu, západnej Kanady, Mexika, Aljašky, niekedy aj z Austrálie situované hlavne do obdobia 19. storočia. Niektoré rané westerny sú z obdobia Bitky pri Alame v roku 1836, väčšina rozpráva príbehy, odohrávajúce sa v čase pred koncom Americkej občianskej vojny a masakru pri Wounded Knee v roku 1890. Niektoré westerny čerpajú námety z neskorších období, napríklad z čias Mexickej revolúcie v roku 1913. V roku 1930 boli deje viacerých westernových filmov situované do súčasnosti a aj v neskorších rokoch boli nakrútené niektoré súčasné filmy s westernovou tématikou (napríklad Junior Bonner, z roku 1972, Cudzinec - Down in the Valley z roku 2005).
Westerny zobrazujú konfrontáciu medzi primitívnym a zastaraným spôsobom života voči modernizáciou ovplyvnených technologických a spoločenských zmenám. Hlavnými postavami bývajú často kovboji, indiáni a zlatokopovia. Môžu byť inšpirované prezentáciou konfliktov medzi pôvodným obyvateľstvom a prisťahovanými osadníkmi, či vojakmi americkej kavalérie a farmármi, alebo rančermi pod nátlakom priemyselnej revolúcie. Americké westerny zo 40. a 50. rokov alegorizujú hodnoty cti a obetavosti, víťazstva dobra nad zlom. Westerny, nakrútené v 60. a 70. rokoch sú viac pesimisticky ladené, vyzdvihujú rebelujúcich anti-hrdinov, zvýrazňujú cynizmus, brutalitu a neprávosť amerického západu. Napriek tomu, že westernový žáner čerpá z amerického prostredia, westernové témy a príbehy sú nakrúcané na celom svete.
Western prenikol aj do športu. Známe westernové disciplíny sú westernová streľba (western shooting), westernová jazda na koni (western riding), spojená so záujmom o chov amerických westernových plemien koní. Medzi športy, ktoré sú spopularizované aj vďaka tomuto žánru patrí jazda so psími záprahmi.

Hudba

Western prenikol v roku 1910 aj do vážnej hudby. V tomto roku taliansky skladateľ Giacomo Puccini skomponoval operu Dievča zo Západu (La Fanciulla del West), ktorej dej sa odohráva medzi zlatokopmi v Kalifornii.
Metla (skupina)

Časová os členov skupiny

náhľad
Le Peyrat

Poloha

Obec má rozlohu 6,13 km². Najvyšší bod je položený 763 m n. m. a najnižší bod 406 m n. m.

Obyvateľstvo

Počet obyvateľov obce je 477 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE